Sulata vararengas | Terveys | Iltalehti.fi
Maanantai 20.4.2009 klo 15.39 Vatsanseudulle kerääntyvä rasva on myös normaalipainoisten naisten ongelma. Kiinnitä liikuntaa harrastaessasi huomiota lantionseudun aktiiviseen liikkeeseen sekä oikeiden lihasten harjoittamiseen. (PASI LIESIMAA)
Tehosta rasvanpolttoa Harrasta sykettä tehokkaasti nostavaa liikuntaa. Lähde juoksulenkille, uimaan, aerobic-tunnille tai pyöräilemään - mikä vain sinusta tuntuu mieluisimmalta. Sykkeen kohoaminen auttaa polttamaan keskivartalon alueelle kerääntynyttä rasvaa. Aerobinen liikunta tunnin ajan kolme kertaa viikossa tuo jo näkyviä tuloksia. Kehitä oikeita lihaksia Yritä saada keskivartalonseudulle lisää liikettä. Pyöritä peppua ja lisää liikettä käsiin lenkkeillessäsi, niin saat tehostettua vyötärönseudun liikettä. Uimassa ollessasi tartu käsillä altaan reunaan ja potki tehokkaasti jaloillasi. Kokeile myös saksipotkuja. Kokeile kick boxingia Kick boxing nostaa tehokkaasti sykettä ja kohdistaa rasitusta huomattavasti myös vatsanseudulle, kun teet erilaisia lyöntejä ja pompit sivulta sivulle. Kiinnitä huomiota ruokavalioon Vältä pitkälle jalostettuja ruokia, kofeiinia, alkoholia, sokeria ja turhia eläinkunnan tuotteita. Vähäsokerinen ruokavalio, joka sisältää runsaasti kasviksia, pähkinöitä, kokojyvätuotteita ja vettä auttaa puhdistamaan kehoa ja vähentämään turvotusta. Nauti oikeanlaisia rasvoja Keho tarvitsee rasvaa, mutta katso minkälaisia rasvoja nautit. Esimerkiksi avokado, pähkinät ja kasviöljyt ovat hyviä rasvanlähteitä. Kuivaharjaa ja kuori ihoa Ihon kuorinta ja hierominen stimuloi soluja ja parantaa verenkiertoa. Käsittele ensi kerralla suihkussa myös vatsan alue samalla tavoin, kuin reidetkin, kun yrität sulattaa selluliittia pois hieromalla. Paranna ryhtiä Nopein tapa hävittää vatsan vararengas on kohentaa ryhtiä. Vahvat vatsa- ja selkälihakset auttavat ryhdikkään asennon säilyttämisessä. IL
25 v. Uusimaa	AL-64
52 v. P-Savo	Donkki_Hotti